Termos e condicións – Mercadomarin\nAs presentes Condicións Xerais regulan o uso do sitio web www.mercadomarin.com, do que é titular ASOCIACIÓN DE COMERCIANTES DA PRAZA DE ABASTOS DE MARIN (en adiante, Praza de Abastos de Marín), donde Mercadomarin.com actúa como Marketplace, na venda de produtos d@s praceir@s asociados, intermediando na compravenda dos citados productos. Tamén se identifican aos usuarios do servizo, que poderán ser usuarios que vendan ou usuarios que compren productos en www.mercadomarin.com (en adiante USUARIO VENDEDOR e USUARIO COMPRADOR respectivamente)\nPraza de Abastos de Marín, en cumprimento da Lei 34/2002, de 11 de xullo, de Servizos da Sociedade da Información e de Comercio Electrónico, infórmalle que:\n• A súa denominación social é: ASOCIACIÓN DE COMERCIANTES DA PRAZA DE ABASTOS DE MARÍN\n• O seu nome comercial é: ASOCIACIÓN DE COMERCIANTES DA PRAZA DE ABASTOS DE MARÍN.\n• O seu CIF: G36422772\n• O seu domicilio social está en: Rúa Serafín Tobío s/nº – 36900 – Marín (Pontevedra)\n• Está inscrita no SMAC con data de rexistro de 17/09/2020 e nº36/795\n• Tfno: 986891112 / 604066771\n• Correo electrónico: info@mercadomarin.com.\n• Dirección postal: Rúa Serafín Tobío s/nº – 36900 – Marín (Pontevedra).\nTodas as notificacións e comunicacións entre os usuarios e Praza de Abastos de Marín consideraranse eficaces, a todos os efectos, cando se realicen a través de calquer medio dos detallados anteriormente.\n3. RECOLLIDA DE DATOS\nPraza de Abastos de Marín informalle de que no rexistro e na realización da compra, vostede autoriza a recollida da seguinte información de carácter persoal:\n• Número de tarxeta e, caducidade e código de seguridade da mesma.\nOs produtos ofertados en www.mercadomarin.com, xunto coas características principais dos mesmos e o seu prezo, que aparecen en pantalla, é información facilitada exclusivamente polo USUARIO VENDEDOR.\nPraza de Abastos de Marín non posee ningún dos artigos postos á venda polos USUARIOS VENDEDORES, e está involucrado na transacción real na medida que actúa como intermediario entre compradores e vendedores. O contrato de compravenda faise directamente entre o USUARIO COMPRADOR e o USUARIO VENDEDOR.\nO USUARIO VENDEDOR estará obrigado a celebrar e completar a compravenda dos seus produtos. Por ilo, non poderá retirar o seu produto salvo que se dean circunstancias especiais, de mutuo acordo co USUARIO COMPRADOR e a aprobación de Praza de Abastos de Marín, a efectos de realizar os cambios pertinentes no cobro das comisións xeradas pola transacción.\nUnha vez dentro de www.mercadomarin.com, e para acceder á compra dos produtos dispoñibles, o Usuario deberá seguir todas as instrucións indicadas no proceso de compra e/ou rexistro, o cal suporá a lectura e aceptación de todas as condicións xerais e particulares fixadas na web. Queda prohibida a venda dos seguintes artigos, enumerados de forma non exhaustiva:\n• Calquera artigo cuxa venda ou publicidade sexa ilegal ou estea prohibida por calquer lexislación, lei, regulamento, orde ou regulación aplicable.\n• Calquera artigo que o USUARIO VENDEDOR non teña dereito a vender.\n• Calquera artigo que infrinxa ou viole os dereitos de calquer persoa.\n• Calquera outro artigo que, a discreción de Praza de Abastos de Marín, sexa contrario aos Termos e Condicións establecidos.\nOs menores de 18 anos só poderán utilizar os servizos de Praza de Abastos de Marín baixo a supervisión dun pai/nai ou titor/a. A Asociación de Comerciantes da Praza de Abastos de Marín queda eximida de toda a responsabilidade respecto ao acceso inadecuado de menores a Praza. É responsabilidade dos seus proxenitores ou titores exercer un control axeitado sobre a actividade dos fillos ou menores ao seu cargo ou ben instalar algunha das ferramentas de control de uso de internet co obxecto de evitar o acceso a materiais ou contidos non aptos para menores.\nA Asociación de Comerciantes da Praza de Abastos de Marín, resérvase o dereito de admisión de calquera persoa física ou xurídica como usuario rexistrado de www.mercadomarin.com, posto que isto implica unha serie de condicións e vantaxes reservadas para os seus usuarios. O proceso de rexistro en www.mercadomarin.com estará sempre mediado e controlado por Praza de Abastos de Marín, executándose en dito control o dereito de admisión como usuario.\nA pesar de que a Praza de Abastos de Marín, coa finalidade de ofrecer un servizo de calidade, selecciona, revisa e controla de maneira periódica os produtos postos á venda en www.mercadomarin.com, do mesmo modo que revisa e controla nas mesmas condicións os perfís dos Usuarios, Praza de Abastos de Marín non se compromete á veracidade dos datos aportados, nin é responsable de posibles danos a terceiros por estos contidos.\n5. DISPOÑIBILIDADE E SUSTITUCIÓNS\nPraza de Abastos de Marín pretende garantizar a dispoñibilidade de todos os produtos que están publicitados a través de www.mercadomarin.com. Non obstante, no caso de que calquera produto solicitado non estivera dispoñible ou o mesmo se houbese agotado, informaraselle ao USUARIO COMPRADOR do procedemento que se seguirá para proceder á devolución do importe pagado polo produto non dispoñible o antes posible.\nO usuario que venda ou compre produtos en www.mercadomarin.com deberá darse de alta a través do formulario previsto ao efecto por Praza de Abastos de Marín, facilitando todos os datos requeridos: datos que en calquer caso serán veraces, exactos e completos sobre a súa identidade e que o Usuario deberá consentir expresamente mediante a aceptación da política de privacidade de www.mercadomarin.com.\nPara realizar algunha compra ou venda de produtos en www.mercadomarin.com, é necesario que o Usuario sexa maior de idade.\nPara vender produtos en www.mercadomarin.com, o USUARIO VENDEDOR deberá cumprir coa condición de ser praceira/o da Praza de Abastos de Marín e ser asociada/o á Asociación de Comerciantes da Praza de Abastos de Marín.\nO USUARIO VENDEDOR deberá publicar as imaxes dos produtos postos á venda e o prezo de acordo coas características indicadas, así como clasificar estos na categoría axeitada. Non estará permitido incluir enlaces, nin anuncios a outros bens ou perfís corporativos que non estean vendendo a través de www.mercadomarin.com.\nO USUARIO VENDEDOR, comprométese a proporcionar os datos de contacto, dirección de recollida, prezos de transportista ou dirección de remitente, pago e/ou facturación correctos e veraces, así como mantenelos en todo momento actualizados, non asumindo Praza de Abastos de Marín ningunha responsabilidade en caso contrario.\nPraza de Abastos de Marín confirmará ao USUARIO COMPRADOR a transacción realizada ao finalizar o proceso de compra ao correo electrónico facilitado, indicándolle o prazo de entrega dos produtos adquiridos. Do mesmo modo, Praza de Abastos de Marín confirmará la venda ao USUARIO VENDEDOR por email e lle ofrecerá información sobre cómo proceder, indicando os prazos de entrega do produto vendido.\nOs gastos de envío serán asumidos polo USUARIO COMPRADOR, sendo estos informados no proceso de pedido e debendo ser aceptados polo Usuario con anterioridade á aceptación da compra.\nO proceso de compra poderase realizar como Usuario invitado ou como Usuario rexistrado, modificándose os pasos a seguir en cada caso.\nAs compras efectuadas entre as 09 e as 11.30, entregaranse durante a propia mañá do día no que se realiza a citada compra. As compras efectuadas fóra dese horario entregaranse no seguinte día hábil, tendo en conta que só se servirán pedidos de luns a venres (excepto os días que non haxa Mercado)\nOs pasos a seguir para realizar a compra como USUARIO COMPRADOR invitado son:\n3. Introdución dos datos personais básicos e posibilidade de rexistro.\n6. Confirmación do pago del pedido.\nAsi mesmo, é recomendable que o USUARIO COMPRADOR imprima e/ou garde unha copia en soporte duradeiro das condicións de venda ao realizar o seu pedido, así como tamén do comprobante de recepción enviado por Praza de Abastos de Marín por correo electrónico.\nXunto co seu pedido, o USUARIO COMPRADOR recibirá a correspondente factura emitida polo USUARIO VENDEDOR.\nPraza de Abastos de Marín liquidará ao USUARIO VENDEDOR, a cantidade resultante do vendido restando a cantidade fixada en concepto de cota de participación no proxecto.\nO pedido entregarase no domicilio designado polo USUARIO COMPRADOR no momento da contratación.\nSempre e cando o USUARIO VENDEDOR ofreza esta opción, o USUARIO COMPRADOR poderá tamén recoller o pedido na posto da praza do USUARIO VENDEDOR.\nO ámbito de entrega recolle as seguintes zonas: Concello de Marín.\nA xestión loxística dos pedidos corresponde a Praza de Abastos de Marín, que utilizará unha moto eléctrica para efectuar o reparto. O mesmo, efectuarase de 11.30 a 14. de luns a venres (excepto os días que non haxa Mercado).\nO USUARIO COMPRADOR, comprométese a proporcionar a Praza de Abastos de Marín os datos de dirección de entrega correctos que serán utilizados para a realización do envío. En caso de realizar un pedido e que este esté en proceso de entrega e non se poida entregar por motivos alleos á Praza de Abastos de Marín o USUARIO COMPRADOR non terá dereito a reclamación algunha.\nOs pedidos serán entregados entre as 11.30 e as 14.00 do día no que se formaliza o pedido, tendo en conta que estos se efectúan de luns a venres en horario de 09 a 11.30, debido á tipoloxía do produto que se vende na praza. No caso de realizar pedidos fóra deste horario, entregaranse no día hábil seguinte. En todo o momento o USUARIO COMPRADOR, saberá en que punto se atopa o seu pedido, xa que se avisará do mesmo a través do correo electrónico. As distintas fases nas que se pode atopar un pedido son: – Procesando e – Completado. Cando pase a Completado, o pedido atoparase en reparto.\nEn casos de moita recepción de pedidos e debido ao proceso de preparación dos mesmos, o prazo de entrega poderá exenderse máis alá das 14h, sen que isto supoña ningún tipo de contraprestación ao USUARIO COMPRADOR.\n9. PREZOS, GASTOS E IMPOSTOS\nOs prezos dos produtos que se recollen en www.mercadomarin.com, expresaranse en Euros.\n• Os produtos teñen o IVE incluido, debendo o USUARIO VENDEDOR especificar o tipo de IVE a aplicar a cada producto incluido en www.mercadomarin.com.\n• Os gastos de envío, serán de 3€ para os pedidos inferiores a 60€ e serán de balde para os pedidos superiores a 60€. Para estes supostos, aparecerá na pantalla de compra-venda, a opción de seleccionar «Envío gratuito»\nPraza de Abastos de Marín pon a súa disposición esta forma de pago:\nPode realizar o pago de maneira inmediata a través da pasarela de pago seguro SSL Servired/RedSys (La Caixa). Esta pasarela envíao ao TPV da súa entidade bancaria para ingresar a súa información para o pago. Os datos tanto persoais como bancarios trataranse de conformidade co disposto no Regulamento (UE) 2016/679 de 27 de abril de 2016 (GDPR) e a Lei Orgánica 3/2018 de 5 de decembro (LOPDGDD) relativo á protección das persoas físicas no que respecta ao tratameento de datos personais e á libre circulación destos datos detallado no Aviso legal e a Política de privacidade do sitio web.\nb. Pago a través de Stripe\nAceptamos pagos con tarxetas de crédito e débito Visa, Mastercard e American Express.\nStripe é un servizo que permite realizar pagos con tarxeta en liña sen necesidade de manexar nós os datos individuais da tarxeta. Os principais beneficios de usar Stripe son:\n* A información da súa tarxeta é procesada por Stripe e non por nós. Se algo caracteriza a Stripe é que é famoso pola súa seguridade de datos, o que é o convirte en líder na industria.\n* Stripe, permite completar o pago desde o sitio web de www.mercadomarin.com , polo que non necesita saltar a varias páxinas de pago para realizar uhna transacción simple.\nEn calquera momento, a Praza de Abastos de Marín, pode modificar as fórmulas de pago.\n11. POLÍTICA DE DEVOLUCIÓNS E DESESTIMENTO\nPraza de Abastos de Marín, é un mero intermediario entre os USUARIOS COMPRADORES e os USUARIOS VENDEDORES, polo que non compra nin vende produtos de ningún tipo. Praza de Abastos de Marín é propietario de www.mercadomarin.com, un Marketplace de compra e venda de produtos alimenticios, e todas as transaccións efectuadas nel son entre o particular e a/o praceira/o. De conformidade coa normativa de consumidores, os servizos de intermediación prestados por Praza de Abastos de Marín non poderán ser obxecto de desestimento polo Usuario cando se houbese confirmado a transacción ao USUARIO COMPRADOR e ao USUARIO VENDEDOR porque o servizo enténdese completamente executado, circunstancia que é coñecida e aceptada polo USUARIO COMPRADOR e o USUARIO VENDEDOR.\nNo tocante ao dereito de desestimento, o artigo 103 do Real Decreto Lexislativo 1/2007, de 16 de novembro, polo que se aproba o texto refundido da Lei Xeral para a Defensa dos Consumidores e Usuarios e outras leis complementarias, contempla unha serie de excepcións ao citado dereito entre as cales figuran os:\nBens que poidan deteriorarse ou caducar con rapidez.\nPolo que unha vez validado o pedido, e debido á natureza dos produtos que se venden en www.mercadomarin.com, non se poderá desistir do mesmo.\nwww.mercadomarin.com é un Marketplace que pon en contacto compradores e vendedores de diferentes produtos, en ningún caso é propietario nin exerce ningunha titularidade nin control dos produtos postos á venda, salvo que se exprese o contrario exonerándose de calquera responsabilidade en caso de desacordo entre as partes. Sen perxuízo do anterior, Praza de Abastos de Marín empregará a máxima dilixencia para garantir o bo funcionamento da plataforma.\nToda a información dos produtos publicados en www.mercadomarin.com foi facilitada polo USUARIO VENDEDOR que pon á venda o produto polo que Praza de Abastos de Marín non pode garantir a calidade dos mesmos, e/ou as descricións que facilitan os vendedores. Por outra parte, as imaxes que aparecen na web, teñen a finalidade de aportar máis información sobre os produtos pero poden non corresponderse cos produtos que reciba no seu domicilio.\nO acceso, contratación e uso dos produtos ofrecidos por www.mercadomarin.com require dun ordenador ou dispositivo móbil e dunha conexión a Internet. Os gastos asociados a ditos elementos non se encontran incluidos dentro dos prezos descritos nas presentes condicións legais. Para unha correcta navegación no noso portal, é necesario navegar de xeito non incógnito, do contrario non nos facemos responsables de posibles erros no transcurso da experiencia de compra.\nPraza de Abastos desenvolve a máxima dilixencia na implementación de medidas de seguridade, nembargantes, non asume responsabilidade algunha en relación á custodia e o bo uso dos contrasinais para acceder a www.mercadomarin.com, que serán responsabilidade exclusiva do USUARIO COMPRADOR.\n14. ATENCIÓN AO CLIENTE E RECLAMACIÓNS\nPara interpoñer calquera queixa ou reclamación ante a Praza de Abastos de Marín, o usuario deberá dirixirse ao departamento de atención ao cliente ben no número de teléfono 986 89 11 12, ou ben a través da dirección de correo electrónico info@mercadomarin.com.\nA páxina web www.mercadomarin.com, está creada co tema gratuito de WordPress Storefront cunha licenza gratuita – GNU GPL v3\n16. LEXISLACIÓN APLICABLE\nAs condicións presentes, rexiranse pola lexislación española vixente. As partes acordan, con renuncia expresa a calquer foro que puidera corresponderlles, someter cantas diverxencias puideran xurdir con motivo da execución e interpretación do presente contrato aos Xuzgados e Tribunais de Marín.


Bruxelas propón pór fin á prohibición de dúas variedades de millo transxénico imposta por Austria | Consumer\nBruxelas propón pór fin á prohibición de dúas variedades de millo transxénico imposta por Austria\nOs Comités Científicos da UE determinaron que «non hai elementos de risco»\nBruxelas presentou ao Consello de Ministros da UE unha proposta para terminar o veto á comercialización deses dous organismos xeneticamente modificados (OGM) que Austria estableceu en 1999 (para o MON81) e en 2000 (para o T25). Os Vinte e cinco deberán decidir a favor ou en contra desta proposta nun período de tres meses. Se pasado este tempo non hai acordo, o Executivo comunitario poderá impor o fin da medida austriaca.\nAdemais de Austria, outros países comunitarios han imposto medidas de salvagarda similares para prohibir a comercialización doutros OGM, como o millo BT176 e dúas variedades de colza, MS1RF1 e Topas. Os Comités Científicos da UE revisaron as informacións dos países que aplican esas prohibicións e determinaron que «non hai elementos de risco», polo que non están xustificadas, sinalou a Comisión.\nCabe lembrar que o Consello da UE mostrouse en desacordo co Executivo comunitario e en xuño de 2005 votou contra o fin de medidas de salvagarda nacionais como a de Austria.


Actividades Starlight, gozando coa astronomía nas illas Cíes - Cies.gal, Cultura e Natureza Atlántica\nPortada » O Parque Nacional » Actividades Starlight, gozando coa astronomía nas illas Cíes\nAstronomía nas illas Cíes, actividades Starlight en agosto\nO Parque Nacional das Illas Atlánticas de Galicia en colaboración coa Federación Galega de Astronomía e Radio Astronomía, e o camping illas Cíes levarán a cabo actividades de astronomía para todos os públicos no arquipélago das illas Cíes, co obxectivo de achegar a astronomía ao público en xeral\nAsí, instalouse un planetario portátil nas illas Cíes, que estará en funcionamento estará até o día 11 de agosto.\nEstes días, á noite, se as condicións meteorolóxicas permíteno, realizarase unha observación astronómica guiada e compartida, para observar tanto as cores das estrelas como as constelacións, os cúmulos globulares, as galaxias, ou infinidade de obxectos espaciais (Starlight) sobre o escuro ceo das Illas Atlánticas como a Estación Espacial Internacional (ISS), o Telescopio Espacial Hubble, u outros satélites artificiais.\nPero é seguro, que un dos seus principais atraentes da noite das illas Cíes sera a observación do ceo acompañados das estrelas fugaces Perseidas. O famoso radiante das bágoas de San Lorenzo neste momento está moi activo e vai aumentando de forma exponencial día a día, até que nos acheguemos ao día 11 pola noite, cunha actividade máxima estipulada de 50 Perseidas á hora.\nAínda que nos perderemos os meteoros máis tenues, unha das vantaxes das Perseidas é que é unha choiva de estrelas rica en meteoros luminosos. Non estará entre as choivas máis activas das que desfrutaremos, pero vai ser do mesmo xeito un gran espectáculo que non deberías perder. Unha maneira moi recomendable de pasar unha noite de verán.\nComo na maioría de choivas de estrelas, o mellor momento para observala son as horas previas ao amencer. Se non queres trasnoitar, terás que esperar a medianoite. Até ese momento, a radiante, o punto do que parecen proceder as estrelas fugaces estará por baixo do horizonte.\nCando ver a choiva de estrelas Perseidas 2017?\nAs Perseidas son produto dos restos deixados tras de sí polo cometa Swift-Tuttle. Cada ano, do 17 de xullo ao 24 de agosto, a Terra percorre esa rexión do espazo. O pico de actividade, a mellor noite para observar o firmamento, será a madrugada do 12 ao 13 de agosto. Pero tanto antes como despois do pico de actividade poderás ter oportunidade de ver algún bólido. Iso sí, a frecuencia será moito máis baixa.\nPara gozar das Perseidas non necesitas ningún aparello. Pero si é moi recomendable que busques un lugar cun ceo o máis escuro posible e que esperes 30 minutos para deixar que a túa vista adáptese á escuridade. Para iso o Parque Nacional ten uns lugares máxicos onde observar as nosas Perseidas (ver mapas en tríptico).\nComo este ano a Lúa vai ser un factor en contra, é importante que nos afastemos das cidades para gozar da maior cantidade de escuridade posible. Ademais, terás que buscar un lugar no que poidas gozar dun ceo o máis aberto posible.\nAs Perseidas son, probablemente, a choiva de estrelas máis popular do ano. Un factor importante é que sucede en agosto, data tradicional de vacacións para moito.\nDebemos destacar que as actividades de observación de estrelas teñen moi boa acollida entre as persoasque visitan as nosas illas.\nAutor: © Gonzalo Corral\nTema: “Non estamos sós”. Título: Stargate Luzlux


CIG-Ensino denuncia o peche de dous centros educativos completos na provincia da Coruña - CIG: Confederación Intersindical Galega\n27 Setembro 2021 09:11\npeche de centros educativos\nA CIG-Ensino denuncia que, “con absoluto escurantismo e ocultación de información ao profesorado afectado e ás familias dos centros”, a Consellaría de Educación vén de impor o peche de dous centros na provincia da Coruña: o CEIP Emilio Navasqüés en Cruceiro de Ro, Outes, e o CPI Monte Caxado de As Pontes. Ao tempo, elimina a oferta educativa da ESO no CPI Tomás de Lemos de Ribadavia e suprime dez postos docentes no IES de Celanova. Unha comunicación que fixo na véspera do remate do curso escolar.\nO secretario nacional da CIG-Ensino, Suso Bermello denuncia que “o desprezo dos máximos dirixentes da Consellaría” leva a que, unha vez rematado o prazo de matriculación para o curso 2017/18, e a só unhas horas de que o alumnado marche de vacacións, se pechen dous centros docentes que non tiñan nin a máis mínima información sobre tal posibilidade.\nExplica que o CPI Monte Caxado, é un centro que conta actualmente con 195 alumnos de Infantil e Primaria e con 67 da ESO. “Segundo a información que puidemos recabar neste momento, por suposto non por parte da consellaría, a intención da Educación é trasladar o alumnado a dous centros próximos, que se van saturar: o CEIP A Magdalena e o IES Moncho Valcarce”. Matiza ademais que este último centro tamén recibiría o alumnado de Bacharelato do IES Castro da Uz agravando a masificación.\nNo caso de Outes, o peche do centro de Cruceiro de Ro supón a eliminación da oferta educativa naquela localidade e o traslado de todo o alumnado ao CEIP da Serra de Outes, afectando a un total de 72 alumnos matriculados para o curso que vén.\nEn Ribadavia, a Consellaría comunicou o traslado da ESO ao IES do Ribeiro, o que vai provocar a súa masificación porque quedaría como único centro de secundaria no Concello.\nPor último, está prevista unha redución de 10 postos de traballo no IES de Celanova. “Isto mermará”, segundo o secretario nacional da CIG-Ensino, “a calidade educativa no centro, impedirá desdobres, diversificación, atención ao alumnado, impedirá que a comarca conte cun centro que poida ser referencia nas diferentes ofertas educativas obrigatorias e postobrigatorias”.\nSubvencións ao ensino concertado\nBermello salienta que na vila hai un centro concertado que imparte as ensinanzas da ESO e que seguirá recibindo subvencións da Consellaría para manter, no centro privado, a oferta formativa a costa de desmantelar o ensino público.\n“O único argumento real que hai detrás de todos estes peches e supresións é a política de desgaste do ensino público practicada polo goberno Feijóo e que agora escribe un novo capítulo, reducindo aulas e centros e eliminando profesorado. E todo coincidindo no tempo cun incremento constante, ano tras ano, das aulas concertadas en Galiza”, denuncia.\nPara a CIG-Ensino isto responde á “visión mercantilista e profundamente neoliberal, revestida do autoritarismo que tan ben caracteriza ao PP”. Visión que leva a que “centos de familias se vexan a estas alturas de curso cunha medida tan irracional como esta e que as leva a ter que cambiar de centro, ás veces con distancias considerábeis e con cambios importantes de horario como no caso de Outes”\nSen negociación, nin información previa\nSuso Bermello afirma que estes cambios non foron previamente negociados cos representantes sindicais e deixan sen marxe de manobra ás familias, co período de matrícula pechado desde hai tempo. “A Consellaría prosegue, por tanto, cunha política de recortes que en materia de persoal implica o despedimento de profesorado interino, que se reducirá a oferta para profesorado provisional e que docentes con destino definitivos serán desprazados do seu posto de traballo”.\nPara o secretario nacional da CIG-Ensino é “impresentábel” que hai dous días houbese unha reunión da Xunta de Persoal Docente de Ourense coa Xefatura Territorial e esta non dixese absolutamente nada ao respecto.\nNo caso da Coruña, a reunión prevista coa Xunta de Persoal co Xefe Territorial suspendeuse no último momento. “É unha mostra do desleixo polo profesorado e usuarios dos centros públicos”.\nA CIG-Ensino anuncia que se pon a disposición das comunidades educativas afectadas e que iniciará as mobilizacións precisas para reverter este ataque ao ensino público. Xunto a isto insta á Xunta de Galiza a que dea marcha atrás “nesta imposición de peches e traslados de ensinanzas e que non incida na súa política de recortes e deterioro do ensino público galego”. Do contrario, advirte que “todo apunta a un final de curso e inicio do próximo altamente conflitivo”.


As diferenzas entre os blogs e enfiada conversas / loungeinnovationsinc.com | 5 minutos\ndiferenzas entre blogs e enfiada conversas\nun blog – Abreviatura de Web Log – é un xornal en liña. As conversas roscadas son conversas en liña que están estructuradas dun xeito particular, con mensaxes organizadas principalmente por tema e secundariamente pola orde en que foron recibidas. Un blog raramente é unha conversa en si mesma, pero pode dar lugar a conversas roscadas se hai unha sección de comentarios cunha capacidade de rosca. As discusións roscadas poden ocorrer en moitos outros lugares, ademais de comentarios de blog, como correos electrónicos e foros de discusión.\nUn blog segue normalmente un formato lineal. As posicións adoitan clasificarse por data, coa posición máis recente na parte superior da primeira páxina. Ademais, as mensaxes poden ter títulos e etiquetas pódense engadir para que as entradas dun tema similar poidan ser facilmente localizadas. Algúns blogs teñen unha función de comentarios onde os lectores poden interactuar co blogger e outro. As conversacións que resultan en comentarios poden ou non ser presentados nun formato roscado.\nUnha conversa roscada é a que as mensaxes están agrupadas de forma jerárquica segundo a materia. As mensaxes están organizadas en grupos por quen responder a quen. É común que as respostas en conversas roscadas sexan retiradas, con Dash aumentando con cada resposta. Se o asunto da discusión cambia, a nova materia adoita ser bifurgante nun grupo separado. As conversas roscadas son comúns nas listas de discusión de correo electrónico e tamén se observan en Internet de foros de discusión e comentarios do sistema.\nTodas as mensaxes dunha conversa lineal ou plana están agrupadas baixo unha Suxeito. Preséntanse estrictamente en orde cronolóxica, independentemente de que mensaxe sexa dirixida unha resposta. As mensaxes en conversas lineares raramente están de volta. Porque cada post tende a ser dirixida ao suxeito ou ao grupo no seu conxunto, é posible que as mensaxes sexan máis impersonais. A menos que os carteis fan un esforzo especial para indicar que a mensaxe que respondeu, non sempre é clara\nThreaded Conversations :. Vantaxes e desvantaxes\nA principal vantaxe dunha conversa con rosca é que o xerárquica A estrutura permite que o lector vexa rapidamente quen respondeu a quen. Porque cada estación está dirixida a un póster específico e non só un tema, é potencialmente unha sensación máis persoal con cada mensaxe. As desvantaxes inclúen unha tendencia para que as conversas roscadas se desorden e son difíciles de seguir. Este é particularmente o caso se as seccións da discusión están “colapsadas” (mensaxes ocultas, só títulos visibles). No blog comentarios, as conversas roscadas tenden a xerar máis mensaxes en comparación coas conversas lineares.


Cursos de marketing en VINCUTATO - Marketing & Comunicación\nAprende ao teu ritmo e partindo de calquera nivel\nDeseñamos uns cursos de marketing con formación teórico-práctica nos que reflectimos a nosa experiencia como axencia de marketing e comunicación. Teñen niveis: desde as nocións máis básicas ata a xestión integral da reputación da túa empresa.\nOfrecemos cursos de marketing en Santiago de Compostela, na nosa propia oficina. Tamén impartimos cursos de marketing noutros emprazamentos de Galicia, en ubicación a convir: hoteis, centros de negocio, in company…\nProfesionais moi cualificados\nOs nosos cursos están impartidos por profesionais con máis de 15 anos de experiencia en marketing e comunicación.\nAs nosas formacións son moi útiles para :\n– Pymes, startups e emprendedores\n– Directivos e cargos intermedios\n– Profesionais que queiran ampliar as súas competencias.


A Xunta destina 6 millóns de euros en axudas para que os hostaleiros se adapten ao nivel máis alto de ocupación | Noticias de Galicia | CRTVG\nPublicado o 13/09/2021 19:57\nDespois de meses de traballo, a Xunta e os hostaleiros oficializan o acordo co que pretenden darlle ao sector a estabilidade que non tivo durante boa parte da pandemia. Os establecementos xa non terán que pechar aínda que a situación empeore. E os hostaleiros decidirán a ocupación dos seus locais en función das medidas de seguridade que estean dispostos a implantar.\nCheché Real, presidente da Asociación de Hostaleiros de Lugo: "Imos depender de nós. Xa non dependeremos dos contaxios que haxa, senón das barreiras de protección que poñamos en cada unha das nosas empresas".\nA hostalería empezará a traballar con dous niveis o próximo mércores. Galicia é a primeira comunidade que implanta este sistema.\nJulio García Comesaña, conselleiro de Sanidade: "Estamos confiados en que con estas medidas, tanto no nivel 1 como no nivel 2, poidamos ofrecer as maiores garantías aos usuarios e que poidamos ir saíndo desta situación".\nCesáreo Pardal, presidente do Clúster de Turismo de Galicia: "Nós sempre dixemos que non eramos parte do problema senón parte da solución, e demotrámolo. Nos nosos locais cúmprense todos os protocolos hixiénico-sanitarios que consensuamos coa Xunta".\nA Xunta abrirá unha liña de axudas con seis millóns de euros para que os hostaleiros poidan adecuar os seus establecementos ao nivel de máis seguridade.\nAlfonso Rueda, vicepresidente primeiro da Xunta: "Seis millóns irán directamente aos locais de hostalería para que acaben de facer as adaptacións que sexan necesarias para cumprir o que todos desexamos: a seguridade máxima".\nTras o protocolo da hostalería, a Xunta traballa agora co sector do ocio nocturno, para poder mellorar tamén as súas condicións.


"ABRELATAS" DE HAI 500 MILLÓNS DE ANOS | vgomez\n"ABRELATAS" DE HAI 500 MILLÓNS DE ANOS\nPublicado: 01/05/2017 23:09 por vgomez en NOTICIAS DAS CIENCIAS\nUn grupo de paleontólogos descubriu no parque nacional de Kootenay, na Columbia Británica (Canadá), unha curiosa criatura mariña de hai 507 millóns de anos cunhas grandes tenazas na parte dianteira que lembran a un abrelatas. A nova especie fósil arroxa luz sobre a orixe dos mandibulados, o grupo máis abundante e diverso de organismos de terra, ao que pertencen as moscas, formigas, cangrexos de río e ciempiés.\nO animal, chamado Tokummia katalepsis, é un artrópodo, invertebrados con extremidades segmentadas e exoesqueletos duros. Vivía nun mar tropical cheo de vida e foi un dos maiores depredadores do Cámbrico, superando os 10 cm de lonxitude totalmente estendido. Nadaba de cando en vez, pero polos seus robustas patas anteriores é posible que preferise habitar os fondos mariños, como as lagostas ou os camaróns mantis actuais.\nA análise de varias mostras fósiles mostrou que o Tokummia lucía unhas anchas mandíbulas dentadas, así como uns apéndices anteriores, chamados maxilípedos, grandes e especializados.\nO corpo de Tokummia está feito de máis de 50 pequenos segmentos cubertos por unha ampla estrutura parecida a unha cuncha de dúas pezas chamada caparazón bivalvo. O corpo segmentado lembra aos miriápodos, un grupo que inclúe os ciempiés, milpiés e os seus familiares.\nO fósil, excepcionalmente conservado, permite ver en detalle a anatomía dos primeiros mandibulados, que posúen un par de apéndices especializados coñecidos como mandíbulas para captar, triturar e cortar a súa comida. Os mandibulados inclúen millóns de especies e representan un dos maiores éxitos evolutivos e ecolóxicos da vida na Terra.


febrero 2010 ~ NOTICIAS O ROSAL. WEB CULTURAL DO BAIXO MIÑO\nDiplomas da "Asociación Española contra el Cáncer"\nOs días 24 e 25 de febreiro tivo lugar no Centro Social Polivalente de O Rosal o Curso de Formación de Voluntariado en Cuidados Paliativos organizado pola Asociación Española Contra el Cáncer (aecc) e que contou coa colaboración da Obra Social Fundación “La Caixa” e o Concello do Rosal. Este curso –que foi impartido por médicos, psicólogos, traballadores sociais e mesmo voluntarios- clausurouse o pasado xoves coa entrega dos correspondentes diplomas a cargo de Esmeralda Martínez Pedreira, presidenta da Xunta Comarcal do Baixo Miño. Velaquí vos deixamos a nosa reportaxe fotográfica deste acto.\nPrazas vacantes no curso de Inglés (iniciación)\nO Servizo de Información Xuvenil e Animación Sociocultural do C oncello do Rosal informa que quedan prazas vacantes no curso de Inglés nivel iniciación. O curso terá lugar os luns e mércores de 20.00 a 21.30 h. cun total de 24 horas de duración e comezará en canto se cubran estas vacantes. O prezo é de 48 euros o curso completo, entregándose ao final o correspondente certificado. Para máis información podedes achegarvos ata o Centro Social Polivalente ou chamar ao teléfono 986 60 94 50.\nCea de fin de tempada do Club Ciclista O Rosal\nSegundo informa na súa web, o Club Ciclista O Rosal celebrará o sábado 6 de marzo a súa tradicional cea de fin de tempada nun coñe-\ncido restaurante da vila como homenaxe á actuación dos seus ciclistas no pasado 2009, convidando a "socios, afeccionados e demais simpatizantes" a esta "festa do ciclismo rosaleiro". Para máis información e formalizar a inscrición podedes chamar ao teléfono 680 993 050.\n13 e 14 de marzo, a Feira de San Gregorio 2010\nOs días 13 e 14 de marzo terá lugar en Pías (San Miguel de Tabagón) a Feira de San Gregorio, avogado da cabeza e do estómago. Velaquí vos deixamos o programa deste ano 2010:\nEXPOSICIÓNS Exposición sobre "O deporte no Concello do Rosal".\n-Material fotográfico e documental\n·Exposición encaixe de palillos e palillada\n·Exposición e venda de antigüidades\n·Exposición de pintura: óleos de Charo Trigo V Feira de Artesanía\nACTOS RELIXIOSOS NA CAPELA DE SAN GREGORIO Sábado\nÁs 20:15 horas, Misa rezada\nÁs 10:00 horas, Misa rezada\nÁs 12:00 horas, Misa Solemne con Sermón e Procesión acompañada polo grupo de Gaitas A Boalleira.\nACTUACIÓNS Sábado día 13\n·O Grupo de Gaitas A Boalleira percorrerá as rúas do pobo.\n·A partires das 17:00 horas, actuación para todos os públicos de "O xou do Paiaso Tururu" e o "Mago Yuri Cardinali".\n·Se o tempo o permite haberá unha sorpresa para todos dende o aire.\n·Apertura da Cantina coa degustación de viños das adegas do Rosal, acompañados de queixo, chourizos, empanadas e venda da tradicional ROSCA DE ROXÓNS (na súa XIII edición). Amenizará a Feira a Charanga "Os Da Orde".\n·Polbo á feira todo o día a cargo dun polbeiro do Carballiño (Ourense).\n·Pola mañá actuará de novo o grupo de gaitas A Boalleira.\n·A partir das 18:00 horas, actuación do grupo da Guarda, A Lareira. ·Para rematar e como broche de ouro desta Feira, ás 19:30 horas, actuación do popular dúo humorístico do Rosal, "Os Campelos" (na fotografía, tamén en Pías, o ano pasado).\nSolteiras vs Casadas. Partido de fútbol en Novás\nSeguimos ofrecéndovos pouco a pouco as nosas reportaxes deste Entroido 2010. Velaquí vos deixamos desta vez preto de duascentas fotografías do partido entre solteiras e casadas que se celebrou o 14 de febreiro en Novás, na Praza de Ventosela, e que, como observaredes, estivo cheo de emoción, amizade e sobre todo, moito, moito humor.\nAPRÁZASE ao día 6 a Excursión a Manzaneda\nCon motivo do temporal anunciado para mañá, 27 de febreiro, suspéndese a excursión prevista para este día, que estaba organizada pola Parroquia de Santa Mariña. APRÁZASE para o sábado 6 de marzo.\n24.2.10 1 comentario\nOnte e hoxe (24 e 25 de febreiro) celébrase no Centro Social Polivalente de O Rosal o “Curso de Formación de Voluntariado en Cuidados Paliativos” organizado pola Asociación Española Contra el Cáncer (aecc) e que conta coa colaboración da Obra Social Fundación “La Caixa” e o Concello do Rosal. O mércores tivo lugar a presentación a cargo de Mª Josefa Crespo Amigo, presidenta da Xunta Provincial de Pontevedra e de Esmeralda Martínez Pedreira, presidenta da Xunta Comarcal do Baixo Miño. De seguido impartíronse os catro primeiros módulos do curso:\nI. Conocimientos generales sobre el cáncer, por Marián Pereira, médica da “Unidad de Cuidados Paliativos de la aecc Pontevedra”.\nII. Habilidades sociales y de comunicación, por Elisa alonso, psicóloga da aecc Pontevedra.\nIII. Sintomatología del enfermo oncológico en fase terminal, por César Labrador, médico da “Unidad de Cuidados Paliativos del Hospital Nicolás Peña”.\nIV. Sintomatología Psicológica, por Begoña Amaro, psicóloga da aecc Pontevedra.\nHoxe, xoves 25, intervirá de 10 a 11:30 horas, Pablo Braña, traballador social da aecc Pontevedra, que impartirá o módulo V, Aspecto Social. Así mesmo Luis Carlos Areceres, voluntario da aecc Pontevedra encargarase de 12 a 13:30 horas do módulo VI, Dimensión social y espiritual de las personas enfermas de cáncer en situación terminal. Rematará este curso co módulo VII, Taller práctico voluntariado en cuidados paliativos, que será impartido de 16:30 a 18:30 horas por Luis Carlos Areces, Natalia Solla e Ana Suárez, voluntario, traballadora social e coordinadora de voluntariado da aecc Pontevedra, respectivamente.\nExcursión comercial ás Termas de Monçao\nOrganizada pola Asociación de Persoas Maiores do Rosal, o venres 12 de marzo celebrarase unha excursión comercial ás Termas de Monçao cun circuito de dúas horas e media aproximadas e con comida incluída. Poderán anotarse todas as persoas maiores de 35 anos que o desexen. O custe desta actividade é de 18 €, ata cubrir as prazas. Inscricións e información no teléfono 986 60 94 50.\nAs grazas da Cruz Vermella e a Agrupación Musical\nVelaquí vos deixamos íntegra a mensaxe que foi remitida á nosa redacción: "Dende Cruz Vermella e a Agrupación Musical do Rosal queremos agradecer enormemente a colaboración de todos e todas co acto benéfico que tivo lugar o pasado domingo 21 no auditorio do Rosal. Gracias á colaboración de todos, membros da Agrupación, empresa patrocinadora, Concello do Rosal, voluntarios de Cruz Vermella, e por suposto gracias a todos aqueles que non dubidaron en achegarse o domingo e asistir ás actuacións. Gracias a todos e todas logramos recaudar entre donativos e entradas 1.158,62 € que xa están depositados na conta de Cruz Vermella habilitada para recaudar fondos para o traballo que esta organización está realizando na zona do desastre. Graciñas!"\nEntrega de premios Concurso de Entroido 2010\nVelaquí vos deixamos a nosas fotografías e relación de premiados do tradicional Concurso de carrozas, comparsas, grupos e disfraces individuais organizado polo Concello no que este ano se repartiron preto dos 2000 euros en premios. Estes foron os vencedores nas diferentes categorías: Individual Infantil 1º: Los Vikingos 2º: El Pequeño Jinete 3º: A Colombiana de Café Individual Xuvenil-Adulto 1º: A Tela e a Araña 2º: As Dúas Caras da Baralla 3º: A Fanta e a Coca-Cola Grupo 1º: Bouquet de Rosas 2º: Los Duques y sus Bufones 3º: La Magia de las Hadas… Comparsa 1º: Revolución Show 2º: Volvoretas Máxicas 3º: As Fillas da Conexa Carroza 1º: Luces 2º: Os Piratas do Rosal 3º: Sachadeiras de Fornelos\nDesfile-Concurso de Entroido do Rosal, 2010\n19.2.10 3 comentarios\nO pasado domingo 14 de febreiro celebrouse o Desfile de Entroido do Rosal polas rúas do Calvario, participando sete concursantes na categoría individual infantil: El Pequeño Jinete, A Colombiana de Café, La Primavera, Bucaneros, Hindú, Los Vikingos e Dioses Egipcios; nove na xuvenil-adulto: Burbujita Freixenet, A Tela e a Araña, Os Milagres de Cupido, Astérix e Obélix, A Fanta e a Coca-Cola, As dúas Caras da Baralla, As Hello Kitty cobran vida, Pastor, Trancas e Barrancas. Cinco grupos: Los Duques y sus Bufones, Bouquet de Rosas, Edad Media, La Magia de las Hadas de las Cuatro Estaciones y sus Duendes, Fondo de Biquini Debuxos Bob Esponxa; cinco comparsas: Cantajuego de la Tercera Edad A Guarda, Volvoretas Máxicas, As Fillas da Conexa, Superhéroes en Acción, Revolución Show; e sete carrozas: Sachadeiras de Fornelos, Os Terribles de Tebra (descalificados por non cumprir as bases), Os Piratas do Rosal, "Os do Barrio" Moros e Cristianos, El Polvorete, Recordando a Orquesta Palomita, Luces. En breve ofrecerémosvos a relación de premiados e as súas correspondentes fotografías. Velaquí vos deixamos a nosa reportaxe do Desfile.\nO Servizo de Información Xuvenil e Animación Sociocultural do Concello do Rosal, está levando a cabo actualmente os seguintes cursos:\n·Cociña, os martes, ata o día 9 de marzo.\n·Repostería, os mércores, ata o día 3 de marzo.\n·Automaquillaxe, os martes e xoves, ata o día 25 de febreiro.\n·Arte floral de iniciación, os mércores, ata o 17 de marzo.\nTodos estes cursos realízanse dende as 20.00 ata as 22.00 horas no Centro Social Polivalente, salón de pintura e cociña do Concello. Unha vez rematados estes cursos informamos, a tódolos posibles interesados, que a continuación destas datas realizaranse nos mesmos días e mesmos horarios os cursos anteriormente citados. Por outra banda temos previsto o inicio de Inglés Nivel Iniciación e Medio. De igual xeito, os martes e xoves de 10.00 a 12.00 horas a partir do 2 de marzo, comezarán os cursos de Iniciación a Internet para persoas maiores ou desempregados (gratuíto). Así pois, os interesados en calquera dos cursos que acabamos de mencionar, ou noutros tales como autopeiteado, patinaxe para adultos, PNB, francés iniciación, aromaterapia, relaxación, reflexoterapia, fitoterapia ou nutrición, poden anotarse no Servizo de Información Xuvenil do Concello do Rosal situado no Centro Social Polivalente, chamar ao 986 609450 ou facernos chegar tódolos seus datos (nome, apelidos, enderezo completo, DNI, teléfono e nome do curso) a:\nDúas prazas vacantes no curso de Inglés Medio\nO Servizo de Información Xuvenil e Animación Sociocultural do Concello do Rosal informa que ten dúas prazas vacantes no curso de Inglés Nivel Medio. Este curso terá lugar os martes e xoves de 20.00 a 21.30 horas cun total de 24 horas de duración e comezará en canto se cubran as dúas vacantes. O prezo é de 48 euros o curso completo. Unha vez rematado entregarase o correspondente certificado. Máis información no Servizo de Información Xuvenil e Animación Sociocultural do Concello do Rosal e no teléfono 986 609450.\nEntroido dos nenos/as do CRA María Zambrano\nVelaquí vos deixamos a nosa reportaxe do desfile de Entroido e as actuacións dos nenos e nenas do CRA María Zambrano que tiveron lugar o venres 12 de febreiro na Praza do Calvario.\nDoce escolas provinciais de fútbol reciben material deportivo no Auditorio Municipal\nO xoves 11 de febreiro tivo lugar no Auditorio Municipal do Rosal a entrega de material (camisetas, pantalóns cortos e balóns) a doce escolas deportivas provinciais de fútbol: Porriño e Atios, Gondomar, O Rosal, Tui, Oia, ás tomiñesas Tebra, Sobrada, Goián e ás guardesas La Guía, San Caetano e Alameda. A este acto, que presentou o alcalde do Rosal, Jesús Mª Fernández Portela, asistiron o deputado provincial de Deportes, José Enrique Sotelo, diferentes cargos deportivos con Belarmino Alonso Costas “Milucho” ao seu fronte, así como representantes das distintas escolas de fútbol.\nSegundo afirmou José Enrique Sotelo beneficiaranse da entrega deste material uns 490 nenos e nenas que están inscritos nestas escolas, dos que -por exemplo- 45 o fan no Rosal, 90 en Tui, 80 en Tomiño ou 165 na vila da Guarda. Fixo fincapé o deputado de Deportes na importancia “de que se facilite a práctica do deporte entre os máis pequenos” e que se debe loitar “para que esta iniciativa da creación das escolas, hai tres anos, teña vocación de continuidade”. Velaquí vos deixamos a nosa reportaxe fotográfica.\nFestas de Entroido 2010 no concello do Rosal\nEste Ano Santo 2010 comezan as festas de Entroido no Rosal xa o sábado 13 de febreiro coa inauguración ás 0:30 horas da “Karpa Fornelos 2010”. Ao día seguinte, domingo 14, ás 11:30 horas celebrarase no Calvario o tradicional concurso de carrozas, comparsas, grupos e disfraces individuais organizado polo Concello no que este ano se repartirán preto dos 2000 euros en premios. O desfile percorrerá a rúa Ramón Franco (desde o cruce coa Lomba) e a rúa Julio Sesto (ata a rotonda da Feira). Este mesmo día en Novás terá lugar ás 17:00 horas o anual “partido de solteiras contra casadas”. Xa a partir das 8 da tarde, e en Fornelos, gran verbena amenizada polos grupos Ciudadevigo e Acirema. O luns 15, ás 16:00 horas, simultaneamente, tanto en Novás como en Fornelos, celebrarase a tradicional “Corri-\nda do galo”. Ás 21:00 horas, neste último barrio, comezará a verbena a cargo de Marazul e Nievla. Para finalizar as festas de Entroido no Rosal, o martes 16 de febreiro a partir das 16:00 horas na Praza de Fornelos levaranse a cabo as populares “Frixidelas”. Outro tanto do mesmo farase en Novás ás 17:30 horas con música do trío Saudade. Poñerán o broche de ouro os grupos Ciudacristal e Imagen, que dende as 21:00 horas actuarán na gran verbena de Fornelos.\nCelebráronse un ano máis as festas na honra da Virxe da Saúde e de San Brais en Tabagón\nVelaquí vos deixamos esta interesante reportaxe fotográfica do noso colaborador Noé C. Brey con motivo das festas na honra da Virxe da Saúde e San Brais que se celebraron a pasada fin de semana na parroquia de San Xoán de Tabagón. Lembramos que xa o venres 5 de febreiro, segundo a hora prevista, procedeuse á Subida do Artístico Arco, que como dixemos este ano levantouse (de novo coa forza da xente e sen necesidade da grúa) en "homenaxe ao Xacobeo 2010, ao Camiño Portugués da Costa e aos dous integrantes rosaleiros do equipo ciclista do Xacobeo Galicia (o corredor Serafín Martínez Acevedo e o masaxista Roberto Portela Vieira)". O atento obxectivo de Noé C. Brey tamén inmortalizou as distintas procesións que tiveron lugar o sábado e domingo, esta última coa presenza da Corporación Municipal do Rosal.\nSerafín Martínez Acevedo, "O Tren do Rosal", comeza unha nova tempada na elite do ciclismo\n6.2.10 2 comentarios\nO ciclista rosaleiro Serafín Martínez do Xacobeo Galicia disputará dende o 7 ao 11 de febreiro a Challenge de Mallorca, a súa primeira proba do ano. Dende Noticias O Rosal desexámoslle moita sorte para esta nova tempada que comeza e que siga nesa liña ascendente que xa demostrou en 2009, gañando as metas voantes da Clásica de Almería, conseguindo o triunfo na clasificación xeral do Premio da Montaña na Vuelta a Burgos e a súa recordada actuación na Vuelta a España, onde estivo varios días como líder da clasificación xeral da Combinada e se levou o título final dos "Sprints Solidarios", o equivalente ao maillot da Combatividade. Na fotografía, nunha das súas subidas ao podium.\nSabine Pfister impartiu un xenial contacontos\nO sábado 30 de xaneiro tivo lugar na Biblioteca Municipal un contacontos organizado pola concellaría de Cultura que dirixe Charo Tabales Perozo, dentro do seu programa de fomento da lectura. De novo a encargada de transmitir as diferentes historias para os máis pequenos foi Sabine Pfister, que -cun teatriño- e ataviada cun disfrace fixo as delicias dos máis de vinte e cinco nenos e nenas que se achegaron ata o “Rincón do Conto”. A próxima cita será o sábado 27 de febreiro ás 12:00 horas nas mesmas dependencias do Concello e o contacontos estará a cargo de Beatriz, mestra do colexio do Couso. Velaquí vos deixamos esta pequena reportaxe cedida amablemente polo departamento de Cultura do Rosal.\nActo pola Paz da ANPA do Manuel Suárez Marquier\nO venres 29 de xaneiro tivo lugar na Praza do Calvario do Rosal un ACTO POLA PAZ organizado pola directiva da ANPA do CPI Manuel Suárez Marquier. O acto foi presentado pola psicopedagoga e logopeda Ana María Montes Santomé, secretaria desa asociación de nais e pais de alumnos/as, quen deu a benvida e convidou á xente a achegarse ata o micrófono para ler uns pequenos textos a favor da Paz. Mentres, pequenos e maiores, ían colocando e acendendo velas ao redor do debuxo dunha pomba xigante previamente debuxada na Praza. Finalizou esta emotiva velada cun minuto de silencio por todas as vítimas de conflitos armados e outro en homenaxe ás vítimas do terremoto de Haití. Dende a ANPA que preside Marisol Barceló Rodríguez agradecen a asistencia de todos os presentes a este acto. Velaquí vos deixamos a nosa reportaxe.\nDoce escolas provinciais de fútbol reciben materia...\nCelebráronse un ano máis as festas na honra da Vir...\nSerafín Martínez Acevedo, "O Tren do Rosal", comez...


Temas: MOBILIDADE REPSOL VIGO ESTUDO MOTOR GALICIA ARTEIXO OMS PANDEMIA LUZ PLANTAS AIRE\nPor Galicia Confidencial | SANTIAGO DE COMPOSTELA | 22/06/2021 | Actualizada ás 21:50\nGalicia continúa avanzando na inmunización dos seus grupos diana e vén de superar o millón de vacinados. Un ano e tres meses despois da declaración de pandemia por parte da OMS, albíscase á fin a luz ao final do túnel: unha circunstancia recibida con euforia pero que supoñerá poñer fin a certas pequenas vantaxes que trouxo a pandemia.\nEntre elas está a mellora da calidade do aire en Galicia, unha circunstancia vencellada á diminución dos desprazamentos en vehículos a motor e á caída de actividade das principais plantas industriais da Comunidade. Cando menos así o conclúen en Ecoloxistas en Acción, que vén de presentar un informe analizando os niveis de contaminación en distintos puntos do Estado a partir de 57 estacións oficiais de medición.\nPara Ecoloxistas en Acción, as cifras de Galicia dan conta dunha “mellora xeral da calidade do aire” que a plataforma ve “sen precedentes”, circunstancia que equipara tamén ao resto do Estado español. Aínda con todo, o informe conclúe que o 29% da poboación galega respirou en 2020 aire prexudicial para a saúde “segundo as recomendacións da Organización Mundial da Saúde (OMS)”.\nA CORUÑA, ARTEIXO E VIGO, FOCOS DE CONTAMINACIÓN\nDe acordo co mesmo estudo, a poboación máis afectada pola contaminación do aire en 2020 concentrouse na Coruña, Arteixo e Vigo, debido aos niveis de partículas e dióxido de xofre (SO2). “Os niveis do canceríxeno benzo(α)pireno (BaP) na Coruña seguen a ser moi preocupantes. A súa orixe principal semella industrial, mais cómpre un estudo específico sobre a súa orixe e medidas para diminuílos”, engaden.\nAínda con todo, 2020 foi un ano de “mellora xeral dos niveis de contaminación” do aire en comparación co período 2012-2019. Ecoloxistas destaca a redución media nun 33% dos niveis de dióxido de nitróxeno (NO2), debido sobre todo ao descenso da mobilidade motorizada urbana e interurbana. “Esta tamén influíu na baixada nun 74% dos niveis de ozono troposférico ou malo, dado que os óxidos de nitróxeno son precursores deste contaminante, que se forma na atmosfera a partir doutros”, destacan.\n“Case todos os 800.000 galegas e galegos que respiraron aire nocivo para a saúde en 2020 viven nas áreas metropolitanas da Coruña e Vigo e en Arteixo”, destacan dende a asociación. Ecoloxistas apunta á “refinaría de petróleo de Repsol e outras industrias, así como e os tráficos urbano e portuario, son as causas da mala calidade do aire nestas zonas”.


Edificio de Correos e Telégrafos - Tesouros do Tempo\nEdificio de Correos e Telégrafos\nConstruído en 1926, o edificio de Correos é un dos máis fermosos exemplos da arquitectura modernista da cidade. De tres alturas e levantado en cantaría (opus quadratum) destaca a súa atinada restauración interior, que mantivo a súa luminosidade natural orixinal e oportuno uso dos materiais: madeira, vidro e escaiola.\nObra do arquitecto Carlos Gato Soldevilla, trátase dunha interesante edificación de estilo modernista realizada en granito, de semisoto, planta baixa, dous andares e aproveitamento baixo a cuberta. E moi interesante o deseño do patio central de operacións, recentemente restaurado.\nOs vans do primeiro andar levan trabatel, e os do último teñen lumieiras en arco de cortina, con dobre arco de círculo. Gran friso á altura do teito da planta baixa e interesantes vestíbulo de entrada elevado.


O Programa Galego de Detección Precoz do Cancro de Mama realizou preto de 2.400.000 exploracións - Vigo al minuto\nSegundo informa o Servizo Galego de Saúde (Sergas), entre os anos 1992-2016, diagnosticáronse 7.998 cancros entre as pacientes remitidas ao hospital para estudo, o que supón un valor preditivo positivo (VPP) de 12,15 % e unha taxa de detección de 3,57 cancros por 1.000 mulleres exploradas. Neste período, recomendóuselles unha valoración clínica adicional ao 2,91% das mulleres exploradas. No resto das mulleres obtívose un resultado normal da exploración mamográfica.\nA participación entre 1992-2017 foi do 78,79%. A participación do programa a partir do ano 2006 é superior ao 75%, sendo o obxectivo de participación desexable establecido polas Guías Europeas de Garantía de Calidade en Cribado e Diagnóstico Mamográfico do 70%.\nGrazas ao Programa, a mortalidade por cancro de mama en mulleres galegas que participan nos cribados descendeu en máis dun 20% respecto do previsto sen cribado, tal e como demostra un estudo realizado cos datos desta enfermidade entre os anos 1980 e 2012. En grupos cribados cunha participación superior ao 50%, o risco de morrer por cancro de mama redúcese nun 29%.\nEste efecto representa un impacto positivo do programa aínda que non pode ser diferenciado totalmente doutros factores, como poden ser as melloras no tratamento do cancro de mama.\nEn 2017, acadouse unha participación do 81,30%. Na gran maioría das exploracións o resultado da mamografía foi a ausencia de lesións sospeitosas; tan só un 2,39 % das mulleres exploradas neste ano (3.518 mulleres) foron remitidas a unha unidade de diagnóstico e tratamento para complementar as probas realizadas e obter un diagnóstico definitivo. Tamén no ano 2017 diagnosticáronse 480 casos de cancro de mama.\n@marianorajoy, @Albert_Rivera y @sanchezcastejon pactan mantener la aplicación del Artículo 155 en Cataluña\n@depo_es sortea as prazas do programa 'DepoAventura A Lanzada'


Toque de atención na Universidade | Galicia Digital\nToque de atención na Universidade\nEstábamos tan contentos coa nosa Universidade, e ven o Consello de Contas a poñernos as cousas claras, que simultaneamente resultan negras para o futuro.\nA memoria que o Conselleiro Maior, Luciano Fariña, ven de presentar á Presidenta do Parlamento conclúe que un tercio dos universitarios non remata a carreira iniciada, porcentaxe que en algunhas carreiras chega ó corenta por cento.\nSimultaneamente, o número de alumnos cada vez é menor, calculándose que dos 75.000 actuais baixarán a 66.000 o ano 2010. En tanto, aumenta o profesorado e polo tanto o gasto , polo que o Consello recomenda captar novos alumnos e suprimir titulacións para adaptar a formación á nosa realidade socio-económica.\nAgora que conseguíramos ter un Campus en cada cidade galega, e formabamos ós alumnos universitarios en numerosas especialidades na propia casa, resulta que non todo é de cor de rosa, e compre facer reaxustes.\nÉ problemático que o trinta por cento dos universitarios galegos non rematen os estudios, como é problemático que en determinadas carreiras técnicas só o sesenta por cento dos estudiantes rematan nos anos programados.Problemático é tamén o incremento dos custos por aumento do profesorado, e que o alumnado estea baixando paulatinamente sen previsión de melloría.\nQué é o que falla na Universidade?. Posiblemente haxa inflación en temas como en Enfermería, que se imparte en sete campus, Educación Infantil en seis, ou Filoloxía Hispánica en cinco. Porque a asignación de especialidades fíxose moitas veces en base a presións políticas e non á necesidade.\nPosiblemente as salidas laborais dos universitarios non animan ós rapaces galegos a cursar unha carreira que non garante un emprego rendible.\nO Consello de Contas propón unha serie de recomendacións para mellorar a situación que seguro non serán doadas de cumprir. Pero o toque de atención está dado, e alguén debe tomar boa nota de que non todo vai ben nos centros superiores de formación do País. Poñamos remedio antes de que sexa tarde.


ESTA COR DO PELO ESTÁ TOMANDO INSTAGRAM, UNHA BELEZA BLOGGER Á VEZ - BELEZA - 2019\nEsta cor do pelo está tomando Instagram, unha beleza Blogger á vez\nClub Das Mulleres Da Moda Beleza 2019 Esta cor do pelo está tomando Instagram, unha beleza Blogger á vez\nBaby Alive no Salão de Beleza e Spa (Xullo 2019).\nAsí como as follas cambian dun ton verde-dourado a outono, é hora de embarcar no seu propio país viaxe de beleza modificando os seus vestidos de verán nunha tonalidade aprobada pola caída que che fará sentir como unha estrela do rock total, e que mellor cor ten o pelo de ouro, que estivo xurdindo unha e outra vez por toda Instagram. Desde os bloggers de beleza ata o bestie da túa infancia, todos (e nos referimos a todos) cambiaron os seus bloqueos a este fermoso show-stop pink. Probablemente recordes esta tendencia desde a primavera e volve á forza para a tempada de outono. ¿Necesitas algún tipo de inserción para o teu pelo? Aquí tes 10 xeitos de colorear as tresses cun ton de ouro rosa.\n1. Curls: Diga tantas veces ás fibras aburridas e crescendo e abrace o seu fillo salvaxe interno, cos seus riles esta cor deslumbrante. Optar por varias sombras de ton alto por un peiteado estelar que terá a todos os zumbidos.\n2. Blunt Bob: Nada é máis feroz que un ouro rosado de ouro. Complementa a cor cunha sombra de ombros e semellante ton. Engade un LBD sorprendente, e estás listo para a noite da data.\n3. Loose Waves: este ouro de burbullas de ouro vai estar toda a ira este outono. Tómaa unha muesca cun labio vermello ou faino sutil cunha mirada sen maquillaje.\n4. Dous tons: vaia a negra e engade pedazos contrastantes de ouro en todo o cabelo. Atrévete a rockear esta mirada para as reunións tempranas de outono ou salidas familiares.\n5. Destacados Peek-a-Boo: Deixe a túa rubia natural destacar espreita a través da túa cor de ouro rosa como este Insta-stunner. Tanto se vas a un concerto ou a tomar un café cos teus ollos, esta cor terá un aspecto precioso con calquera roupa usada. Puntos de bonificación para combinar os seus florales de outono co cabelo.\n6. Lúas baixas roxas: ama a mirada de ouro rosa, pero queres engadir unha pitada? Agregue uns poucos puntos baixos na mestura para un efecto que sexa sutil e elegante e demasiado bonito para pasar.\n7. Dark Underneath: Para unha aprobación HR aprobada pola tendencia, manteña a cor do cabelo natural o mesmo debaixo. Vai tonificar a mirada un pouco ao engadir dimensión e profundidade ao seu OOTD.\n8. Updo trenzado: con destaques dourados e unha sutil raíz violeta, este ton de rosa rosa morrerá seriamente. Este look é perfecto para cócteles co seu boo ou unha obra de teatro no parque.\n9. Acabado Bob: Cortar o cabelo rosado nun pequeno estrondo en capas con algúns golpes duros. Mantén a navegación natural para un aspecto xeral que ten partes iguais e elegantes sen esforzo.\n10. Light Rose: Prema o ouro rosa de escaleira e opte por un ton máis claro de rosa polvoriento. Engádese cun labio aprobado pola Barbie para un aspecto todo-rosa-todo que os deixará inchado.\n¿Necesitas máis tendencias de beleza na túa vida? Siga connosco en Pinterest para obter máis ideas sobre o cabelo.


Comezan as actividades do Centro de Coñecemento da Fundación Expomar en Burela |\nHome Actualidade Comezan as actividades do Centro de Coñecemento da Fundación Expomar en Burela\nComezan as actividades do Centro de Coñecemento da Fundación Expomar en Burela\nBurela, 15 de novembro, 2019. Este venres comezaron as actividades do Centro de Coñecemento en Patrimonio Cultural Pesqueiro, que promove a Fundación Expomar e que está financiado polo Grupo de Acción Local do sector Pesqueiro A Mariña Ortegal.\nO Centro de Coñecemento nace co obxectivo de poñer en valor o sector náutico pesqueiro da zona e divulgar o patrimonio e a cultura mariñeira da Mariña Lucense, tratando de involucrar á poboación local en tódolos temas relacionados coa pesca. A Fundación Expomar organiza estas actividades, que están coordinadas pola consultora Valora.\nA primeira destas actividades consistiu nunha visita de membros da Asociación de Mariñeiros Xubilados A Moncloa aos centros educativos de Burela. Os alumnos de 5º de primaria do CEIP Virxe do Carme e os alumnos de 4º de ESO do IES Perdouro recibiron nas súas aulas as ensinanzas e anécdotas destes vellos mariñeiros.\nOs nenos de 10 e 15 anos amosáronse moi participativos e fixeron numerosas preguntas aos xubilados, que tamén lles ensinaron a facer nudos mariñeiros e lles falaron das diferentes artes de pesca tradicionais.\nO presidente da Fundación Expomar e alcalde de Burela, Alfredo Llano, acompañado polo primeiro tenente alcalde de Burela, Ramiro Fernández, acompañou aos membros da Moncloa nesta primeira visita aos centros educativos bureleses.\nCONGRESO NACIONAL DE ARTES DE PESCA E CONGRESO INFANTIL\nUnha das primeiras grandes accións deste novo proxecto é o primeiro Congreso Nacional de Artes de Pesca, que se celebrará en Burela o 12 e 13 de decembro, así como o primeiro Congreso Infantil “Conservemos o noso Mar”, que terá lugar tamén en Burela o vindeiro xoves 12 de decembro.\nA presentación destes dous congresos terá lugar o vindeiro martes 19 de novembro ás 11:00h no Hotel Nordés de Burela, á que se convocou a tódolos alcaldes da Mariña Lucense, patróns e membros da Fundación Expomar, centros educativos e tódalas entidades mariñanas relacionadas co mundo do mar.\nO PP pide unha partida no orzamento da Deputación para urbanizar o parque empresarial de Vilarín en Riotorto, que promoveu Suplusa\nNova xunta directiva de Viveiro Centro Comercial Histórico


Río Escalda - Wikipedia, a enciclopedia libre\nO Escalda ao seu paso por Antuerpen\nO río Escalda[Cómpre referencia] (en neerlandés Schelde, en francés Escaut, en alemán Schelde, en inglés Scheldt) é un río que nace en Francia, atravesa Bélxica e desemboca no mar do Norte, en territorio dos Países Baixos.\nO río desempeñou un papel determinante no desenvolvemento político e económico da zona, no que hoxe é Flandres, Brabante e Hainaut.\nOrixínase en Gouy, no departamento de Aisne, no norte de Francia. Diríxese cara ao noroeste e pasa polas cidades de Cambrai e Valenciennes; máis abaixo atravesa a fronteira con Bélxica e baña as cidades de Tournai e Gante. En Gante úneselle o río Lys, o seu principal afluente pola esquerda. Desde aquí diríxese cara ao leste. Preto de Antuerpen, a maior das cidades no seu curso, o Escalda diríxese cara ao oeste, penetra nos Países Baixos e finalmente desemboca no mar do Norte. Ten unha lonxitude de 355 km.\nA súa desembocadura mariña ábrese nun amplo estuario de varios quilómetros de anchura, onde os seus depósitos sedimentarios deron orixe a unha riqueza ecolóxica pouco común.\nO Escalda, polo seu escaso desnivel, é un río lento, de pouca potencia de fluxo. Por iso as mareas fanse sentir ata unha distancia de 160 km desde a súa desembocadura no mar. Son moi importantes os diques realizados en Zelandia (Países Baixos) para protexer as terras das inundacións das mareas e dos temporais.\nAo longo do seu curso e o dos seus principais afluentes construíronse uns 250 diques e esclusas, entre os que podemos citar a Scarpe, a Lys e a Sensée.\nO río Escalda é navegable desde a cidade francesa de Cambrai e constitúe unha importante vía de navegación, sendo o porto de Antuerpen o segundo en importancia de Europa. Varias canles, incluído o canle Alberto, conectan o Escalda coas concas dos ríos Rin, Mosa e Sena, e coas áreas industriais de Bruxelas, Liexa, Lille e Mons.\nCommons ten máis contidos multimedia sobre: Río Escalda\nTraído desde «https://gl.wikipedia.org/w/index.php?title=Río_Escalda&oldid=4823747»\nA última edición desta páxina foi o 1 de agosto de 2018 ás 22:52.


Capítulo 3: A denominada "violencia de xénero"\n23:25 Mércores, 20 de Xaneiro de 2021\nManual de xornalismo moderno\nEsta derradeira unidade didáctica ten por tema central un asunto que se puxo à moda nos últimos tempos, facendo o xogo aos ditados do politicamente correcto e para contentar determinados lobbies políticos marxinais que se van impondo a súa voz. O fenómeno en cuestión reférese ao facto de elevar simples sucesos relacionados coa morte de determinadas mulleres ao mesmo rango que a noticia propriamente dita sob a retorcida denominación ‘violencia de xénero’, que confunde o sexo coa gramática.\nEn vistas à transcendencia que veñen cobrar estes feitos nos medios de todo tipo, convén esclarecer o modo en que se deben abordar esta clase de sucesos para evitar caer na distorsión mediática, como se a morte dunha muller importase máis que a dun home, seguindo a lóxica esmagadora do feminismo radical.\n2. O comedimento\nCo fin de evitar desatar unha alarma social tan innecesaria como desproporcionada e para non desviar a atención de cuestións de maior importancia, recoméndase recorrer na medida do posíbel a fórmulas estándares que, en poucas palabras ben escollidas, serven para situar o asunto na súa xusta proporción.\nA modo de exemplo, a seguinte frase adáptase perfeitamente a todas as situacións e a todos os tipos de medios de comunicación: ‘A muller morta a golpes en (sitio) é a vítima (número) da violencia de xénero desde (data)’.\nO uso reiterativo e ritualizado de variacións desta mesma fórmula facilitará que, para os lectores ou telespectadores, o suceso pase ao segundo plano que lle corresponde. Se for preciso, por razóns de espazo e co propósito de deixar máis sitio para as noticias e o desporto, pódese acortar o titular do seguinte xeito: ‘Achado o corpo dunha muller en (sitio)’.\n3. A linguaxe\nComo norma básica do bo xornalista, cumpre ser sempre extremadamente prudente e coidadoso no uso que facemos da lingua. Así, como recolle o exemplo anterior, resulta imprescindíbel o uso do adxectivo neutral ‘morta’ para descreber a situación do xeito máis obxectivo posíbel, sendo mesmo moi recomendábel o termo ‘falecida’ para evitar ferir as sensibilidades de determinados lectores. Tamén existe a posibilidade de substituír o termo ‘muller’ por ‘vítima’ como sinónimo estilístico para evitar a repetición do mesmo, como demostra o mencionado exemplo. En todo o caso, débese fuxir do catastrofismo que transmite o termo ‘asasinada’, proprio do sensacionalismo xornalístico. Nunca se debe perder de vista que a misión primordial do xornalismo consiste en informar, non escandalizar.\nA numeración da vítima é moi importante, pois torna o acontecido nunha estatística cuantificábel, o que constitúe un dos alicerces da obxectividade que caracteriza o xornalismo moderno. Plásmase así nun dado científico aquilo que corre o risco de caer na sobredramatización irresponsábel, de modo que a información se transmite da maneira máis neutral e sen alarmismos.\nPor outra banda, para evitar calumniar inxustamente unha persoa que, no noso sistema xudicial, debe seguir a ser considerada inocente até que se demostre o contrario, hai que empregar sempre a expresión ‘o presunto autor dos feitos’ para referirse à persoa acusada da comisión do delito. No xornalismo, respectar a intimidade das persoas é unha regra de ouro, absténdose sempre de lanzar acusacións que poderían resultar falsas e mancharían a boa reputación dunha persoa inocente.\nNesta mesma liña e en aras a manter o tan prezado equilibrio informativo, recoméndase denunciar puntualmente casos de violencia sufrida por homes a mans das súas compañeiras, sen esquecer as falsas denuncias que destrúen para sempre a vida de moitos homes. Se non hai espazo nas noticias, sempre se poden incorporar estes temas de vital interese social nos programas de debate.\n4. Violencia de xénero\nSeguindo na mesma liña de respeito escrupuloso para os procesos xudiciais até que se confirme o contrario, é altamente recomendábel indicar que se está a indagar se se trata dun caso de violencia de xénero ou non, isto é, se se pode estabelecer unha relación de parentesco directo entre a vítima e o presunto autor material. O xornalista non se debe deixar levar polas aparencias: morren moitas mulleres non por seren mulleres, do mesmo xeito que morren moitos homes non polo facto de seren homes.\n5. Datos adicionais\nPara reforzar os efectos positivos xa indicados no relativo à numeración, pódense acrescentar outros dados concretos prestados do ámbito da estatística, nomeadamente o período cronolóxico, por exemplo ‘neste trimestre’, ‘desde principios do ano’, ‘desde o mes pasado’... Do mesmo xeito, tamén se pode engadir o lugar dos feitos para saciar o afán de curiosidade dos leitores sen aumentar innecesariamente a carga emotiva. Por exemplo: ‘A vixésima-quinta morte por violencia de xénero de 2016 converte este mes de xaneiro no pior da década’ ou ‘A muller falecida en Ponteumia é a número 13 da Comunidade desde principios de 2015’.\nNótese no ámbito lingüístico xa referido como o uso de ‘morte’ en vez de ‘muller morta’ permite centrar a atención nos feitos relatados en vez de nas persoas afectadas.\nFinalmente, para permitir aos leitores formar a súa propria opinión, pódese completar a información mediante a incorporación doutros dados especialmente relevantes, como son, por exemplo, o facto de a muller en cuestión manter unha relación ou ter fillos cun outro home –potencial motivo de ciúmes– ou se existe unha diferenza de idade importante entre a vítima e o seu (ex-)compañeiro sentimental e suposto agresor. Outros detalles relevantes susceptíbeis de seren incorporados à nova son a nacionalidade da vítima, sempre que sexa estranxeira e, no seu caso, se exerce a prostitución. Por razóns de economía, estes dous elementos poden ser agrupados, por exemplo, da seguinte forma: ‘A prostituta de nacionalidade colombiana.’\n6. Nota para os medios audiovisuais\nNo caso das noticias radiofónicas ou televisivas, é moi recomendábel entrevistar veciños ou persoas da familia de ambas as partes implicadas, indicando se existiu ou non algunha denuncia previa por malos tratos, xa que a súa ausencia sería indicativo dun feito isolado, previsibelmente en resposta a algunha provocación concreta.\nPor último, convén pechar sempre co seguinte mantra antes de pasar à sección de desportos: ‘Lembra que existe un teléfono de atención às vítimas de malos tratos: é o 061. A chamada é de balde e non deixa pegada na factura’.\n2 comentarios | 6409 lecturas\n[02-03-2016 12:31] Robert Neal Baxter comentou:\nAntes as críticas recibidas, véxome case na obriga se non de me xustificar, polo menos de esclarecer o propósito deste artigo.\nObviamente, para por diante, o artigo non vai en serio.\nAnte todo, quixera deixar constancia do meu abraio ante determinadas persoas con que partillo militancia e que tiveren ocasións abondas para me ouviren falar en asembleas locais, comarcais e nacionais para saberen cal é a liña que sempre mantiven sobre a cuestión de xénero, que sempre foi coerente e contundente. Parece mentira que determinadas persoas non me coñezan algo mellor despois dos máis de vinte anos que levo vivendo e militando na Galiza e nos 6 anos que levo escribindo no Terra e Tempo Dixital. Algunhas das persoas que criticaron o artigo tiveron que retractarse despois, unha vez comprobado que sempre defendín o feminismo en todos os ámbitos, incluído o académico que é onde desenvolvo o meu traballo. Tamén quero dar as grazas a todas as persoas que se me coñecen e tiveron a ben manifestar o seu apoio.\nCreo que moi posibelmente as leituras erróneas poden ser o froito das leituras demasiado rápidas e superficiais que os medios nos teñen acustumad@s. Digo que posibelmente, pois, non pretendo xulgar ninguén sen antes saber.\nO artigo en si xurdiu dunha conversa que mantiven cunha compañeira feminista despois dunha das concentracións de repulsa a que acudo sempre que se asasina unha muller. Seguramente algunhas das persoas que criticaron o artigo tamén me viron alí...\nO propósito do artigo claramente non é facer rir: non se trata, pois, de humor negro. Provocou raiba: pois disto se tara, que ante a violencia, as agresións, as violacións, os asasinatos, a xente sinta raiba. Trátase de denunciar os mecanismos que utilizan os medios de ‘comunicación’ ao trataren a cuestión da violencia machista contra as mulleres e o feminicidio e para entender mellor como funcionan. Para isto entendín que era mellor recorrer à sátira para chamar a atención, pis acho que se trata dun tema sobre o cal merece chamar a atención. Dito sexa de paso que xa escribín outros artigos mais ‘planos’ sobre esta cuestión con anterioridade. Para quen gosta das cifras, direi o seguinte: nun mes un artigo meu pode ter entre 1,000 e 2,000 leituras (algúns máis, algúns menos). No entanto, desde que se publicou no mes de setembro 2015, o artigo titulado ‘O que é a violencia de xénero?’ (http://www.terraetempo.gal/artigo.php?artigo=3986&seccion=13) recibiu un total de 792 leituras... Ora ben, este artigo que tanto se criticou por algunhas persoas foi lido nos dous días desde que se publicou 1092 veces. Suscitou polémica para que a xente se indignase e falase do tema e ademais foi lido. Creo que se cumpriu o obxectivo que me marquei.\nTamén hai quen cargou contra o artigo dicendo ‘No tiene ningún rigor.Es vergonzoso!’, ao cal respondín o seguinte: Sinto ter que cho dicer así, mais estás moi equivocada por dúas razóns 1) dependendo do que se entende por 'rigor', poderíase argumentar que determinados xéneros (por exemplo a poesía, quer tamén pode servir de protesta, resistencia, denuncia...) non teñen que ter 'rigor' 2) por outra parte, xustamente unha das cousas que pretende denunciar este artigo é o uso que amiúdo se fai dun 'rigor' -malentendido ao meu ver- que consiste en transformar as persoas, as vítimas, en definitiva , as mulleres, en números, cifras e estatísticas, 3) este como todos os meus artigos (que seguramente tiveches a ben consultar antes de me xulgares) están moi documentados, normalmente con hiperligazóns, Neste caso optei por non incluílos por dúas razóns: a) non romper a sátira; b) non dar publicidade a determinados sitios misóxinos.\nSe nalgunha cousa tes razón é que si que é moi vergoñento: non o artigo en si, mais o que denuncia. Supoño que moita xente que aquí criticou artigo tamén escribiron à prensa para protestaren tamén cada vez que se recorre a estes estratexias pseudoxornalísticas ao falar da violencia machista en contra da mulleres...\nAgardo que se difunda e se lea máis, que a xente reflicta máis xa non sobre o tema, mais tamén sobre como foi banalizado os medios de comunicación até o ponto de que xa non escandaliza a maioría da xente cando sae a nova dunha muller asasinada.\n[01-03-2016 21:53] Golpe comentou:\n"morren moitas mulleres non por seren mulleres, do mesmo xeito que morren moitos homes non polo facto de seren homes."\nHai moito idiota que pide unha hostia a berros, mais non lla damos por non pornos á súa altura


World of Tanks (Galego)\nPara xogar este xogo nunha PS5, pode ser necesario actualizar o seu sistema coa versión máis recente do software do sistema. Aínda que este xogo é reproducible nunha PS5, algunhas das súas características poden estar dispoñibles só nunha PS4. Consulte Playstation.com/BC para obter máis información.\nA descarga deste produto está suxeita ás condicións de uso da PlayStation Network, así como calquera outro requisito específico para este produto. Se non acepta estas condicións, non descargue este produto. Vexa os termos de uso para outra información importante.\nTaxas de licenza de uso único para descargar a varios sistemas PS4. A conexión a PlayStation Network non está obrigada a usar esta licenza no seu PS4 principal; Por outra banda, é para o seu uso noutros sistemas PS4.\nConsultar as “advertencias de saúde” antes de usar este produto para atopar información importante.\nA licenza da biblioteca de programas © Sony Interactive Entertainment Inc. é a Propiedade exclusiva de Sony Interactive Entertainment Europe. Suxeito ás condicións de uso do software. Para consultar o uso completo do uso, vai a eu.playstation.com/legal.


Programa de apoio lingüístico para menores en Salceda de Caselas | Salceda de Caselas\nTrátase dunhas sesións que se realizan dúas tardes por semana nas que compoñentes do Voluntariado de Salceda de Caselas realizan actividades e xogos para lograr unha maior inmersión lingüística cos cativos inmigrantes e procedentes doutras culturas. O programa acolle a nenos e nenas procedentes de Marrocos e China.\nO programa ponse en marcha en coordinación cos equipos de orientación do CEP Altamira e do CRA Raíña Aragonta, que son os encargados de establecer os casos que participan no programa, e de trasladarlles a información ás familias para que coñezan de primeira man a iniciativa.\nNeste curso serán dúas as voluntarias que se encarguen da actividade, da que se van ver beneficiados uns nove cativos. Os equipos de orientación dos centros escolares valoraron moi positivamente os resultados obtidos nas dúas edicións anteriores do programa, polo que agradeceron a continuidade do mesmo, ensalzando a enorme labor das voluntarias, que se prestan a estas e outras iniciativas de xeito totalmente desinteresado. Como novidade para este curso, póñense en marcha tamén sesións de traballo para as nais dos nenos e nenas, que acudirán unha vez por semana a traballar coas mesmas voluntarias. En moitos casos estas mulleres teñen que ser traducidas polos seus fillos e fillas para poder facerse entender, polo que elas mesmas manifestaron o seu interese en participar do proxecto.\nCarla Pérez, Concelleira de Voluntariado: “A Bolsa de Voluntariado de Salceda segue a dar exemplo da súa boa predisposición e traballo, sendo un grupo fundamental para o funcionamento de eventos e actividades que se veñen desenvolvendo dende o Concello e dende o tecido asociativo de Salceda”\nTere Pérez, Concelleira de Ensino e Benestar Social: “é un enorme orgullo para nós poderlle ofrecer este programa ás familias que elixen Salceda como lugar de residencia. Agradecemos o esforzo e o interese por parte dos centros educativos neste tipo de iniciativas que están a resultar de grande axuda para estes pequenos”.\nGabinete de Prensa, 9 de novembro de 2016\nLista definitiva de candidatos seleccionados e puntuacions dos aspirantes ao proceso selectivo para a contratación de tres traballadores O Concello achega a micoloxía aos máis pequenos


15 de maio de 1924 en Leipzig, Alemaña - 24 ou 25 de decembro de 1971 na Selva do Amazonas, Perú\nMaria Koepcke foi una ornitóloga, fotógrafa e viaxeira alemana cuxa vida profesional e persoal tivo como eixo principal Perú. É moi coñecida polo seu traballo sobre as especies de aves neotropicais e unha respectada ornitóloga, en tempos nos que este campo da ciencia era dominado por homes.\nKoepcke doctorouse en zooloxía pola Universidade de Kiel e con 26 anos de idade viaxou a Perú xunto ao que se convertiría no seu esposo, o tamén zoólogo Hans-Wilhelm Koepcke.\nA parella contraeu matrimonio en Lima (Perú) e iniciaron en conxunto un estudo sobre os ambientes naturais do Perú occidental, para o que fixeron un recorrido completo das praias e zonas desérticas da costa peruana.\nMáis tarde, entrarían en contacto cos bosques da zona, nun dos cales María Koepcke identificou unha especie nova de ave, o cotinga cariblanco (Zaratornis stresemanni). En 1957 inauguraron a Casa Humboldt, unha estación biolóxica e a súa vivenda en Lima, e posteriormente coñeceron a selva baixa, a onde acabarían trasladando a súa residencia.\nO matrimonio tivo á súa única filla, Juliane, en 1954. Xuntas tomarían o voo no que Maria Koepcke acabaría perdendo a vida. Así, en decembro de 1971 nai e filla subiron ao voo LANSA 508, que se viu sorprendido por unha forte tormenta que derrubou o avión en plena selva do Amazonas.\nAída que se cree que entre 6 e 12 persoas sobreviviron ao accidente, todas faleceron en diferentes circunstancias e tan só Juliane saíu con vida do lugar, seguindo a pé un arroio ata dar coas persoas que a trasladarían ao hospital. O corpo sen vida de Maria Koepcke e dos outros pasaxeiros e pasaxeiras foi atopado días despois, grazas ás indicacións de Juliane.\nConsulta a nosa sección de igualdade para coñecer a máis Mulleres con Historia.


O 40[%] da electricidade peninsular Ã© de orixe renovable e non xera residuos: Notas de prensa energía, sostenibilidad y eficiencia energética\nO 40% da electricidade peninsular é de orixe renovable e non xera residuos\nNo número 42 do Observatorio da Electricidade, WWF destaca a importancia que ten as enerxías renovables en xaneiro. Este mes acadou un récord, xerando máis de 10 billóns de kilowatios de electricidade limpa. Isto fixo que as emisións de CO2 mensuais acaden tamén un mínimo histórico, cunha redución do 45% respecto a xaneiro de 2009. O bo comportamento ambiental do sector eléctrico podería empeorar substancialmente si o Ministerio de Industria aproba as subvencións para a queima de carbón autóctono.\nO Observatorio da Electricidade de WWF constata o descenso nun 45% das emisións de CO2 e a redución da demanda eléctrica, respecto a xaneiro de 2009. Por outro lado, as enerxías limpas procedentes da auga e o vento aumentaron um 238 e um 24% respectivamente.\nSegundo Heikki Willstedt, experto en Enerxía e Cambio Climático de WWF España: “Dende hai máis dun século sabemos aproveitar o auga de chuvia para xerar electricidade, pero antes, cando un vendaval percorríaa península, o único que producía eran inconvenientes; agora, este vento aprovéitase, et amén o sol, que luce case todos os días na meirande parte do país”.\nO século XXI vai a ser o das enerxías renovables.\nEstá claro que o século XXI vai a ser o das enerxías renovables, como o pasado foi o do petróleo, e o anterior o do carbón. WWF afirma que xa existen as tecnoloxías suficientes para utilizar os recursos renovables, agora fai falla vontade política para aproveitar o seu potencial. Segundo Willstedt, “España pode ser dos primeiros países en facer a transición a unha nova era da enerxía, pero para isto hai que manter a senda emprendida, aprender dos erros e ter obxectivos ambiciosos”. E engade: “A meta actual para acadar en 2020 o 42% de renovables de xeración eléctrica non é ambiciosa. En WWF estamos convencidos de que se pode e se debe chegar ó 50%”.\nPerante o debate sobre o Almacén Temporal Centralizado (ATC) para os residuos nucleares, WWF destaca que a xeración de electricidade con enerxías renovables non produce nin emisións de CO2 á atmosfera, nin tampouco deixa un legado perigoso que hai que “esconder” por seguridade durante miles de anos. Por tanto, WWF considera imprescindible a posta en marcha dun programa de peche da enerxía nuclear para non producir máis residuos. Así mesmo, é importante buscar un pacto social sobre a forma definitiva de almacena-los para que xeren o menor risco posible.\nOs datos máis destacados de xaneiro para o sistema peninsular son os seguintes:\n•\tSegue baixando a demanda eléctrica: -0,2% respecto a xaneiro de 2009.\n•\tO descenso das emisións de CO2 respecto ó mesmo mes do ano pasado (-45%)\n•\tO incremento substancial da producción hidráulica respecto ó mesmo mes do ano pasado (+238%)\n•\tO aumento da xeración eólica respecto a xaneiro de 2009 (+24%)\n•\tA exportación neta dun 1,2% da xeración eléctrica ós nosos países veciños\n•\tAs centrais de ciclo combinado que queiman gas natural recortaron as súas emisións nun 11,7%. Mentres que as de carbón recortaron as súas emisións nun 63,7%\n•\tPor cada kilowatio xerado emitíronse 152 gramos de CO2. (Equivalentes a 0,152 Toneladas de CO2 por MWh). É o mellor dato mensual dende 1998\nPara máis información, consultar o boletín 42 do Observatorios da Electricidade. WWF engadiu un novo gráfico coa evolución mensual estimada das emisións de CO2 e da xeración eléctrica con renovables (dende xaneiro de 2005 ata o mes actual). http://www.wwf.es


Andaina especial por A Guarda, O Rosal e Tomiño ~ O blog de Juan Ramón Martínez Barbosa (O Rosal)\njueves, febrero 12, 2015 Juan Ramón O Rosal\nAndaina especial por A Guarda, O Rosal e Tomiño\nNa Fortaleza de San Lourenzo (Goián-Tomiño) hai uns anos\nNon vos esquezades que o vindeiro sábado 21 de febreiro realizarase unha andaina especial -na que colaborarei como guía por parte da vila do Rosal- que leva por título "De Santa Cruz a San Lourenzo" e que permitirá coñecer estas dúas fortalezas e o seu contorno.\nTal e como se indica na nota de prensa do Departamento de Turismo da Guarda, enviada aos medios de comunicación "trátase dunha ruta interpretativa organizada polos concellos de Tomiño, O Rosal e A Guarda. A andaina contará con tres guías que explicarán tanto a importancia histórica das fortalezas transfronteirizas como o interese natural da ribeira do Miño".\nSendeiro de Pescadores Río Miño-Tamuxe (O Rosal)\n"A ruta duns 13 km comeza no Castelo de Santa Cruz (A Guarda) ás 9.30 horas, coas explicacións do guía. Camiñarase cara o barrio da Gándara e a desembocadura do Tamuxe para enlazar coa Senda dos Pescadores no veciño Rosal e continuar pola beira do río ata a fortaleza de San Lourenzo en Goián. A ruta está previsto que remate ás 14.00 horas".\nNo Castelo de Santa Cruz (A Guarda) en 2013\nEsta andaina -como se lembra- é gratuíta pero precisa inscrición previa porque empregaranse autocares para os traslados dos participantes.\nO autobús para os inscritos en Tomiño sairá ás 9:00 horas dende o antigo embarcadoiro de ferry en Goián, despois recollerá aos veciños do Rosal nos puntos indicados e deixará aos participantes no Castelo de Santa Cruz. Aqueles que comecen no castelo disporán dun autocar que os traerá de volta ao concello da Guarda.\nOs interesados poden inscribirse ata o luns 16 de febreiro nos concellos organizadores:\nA Guarda: 986 61 45 46\nO Rosal: 986 62 50 00\nTomiño: 986 62 20 01\nPosted in: A Guarda, Castelo de Santa Cruz (A Guarda), Fortaleza de San Lourenzo (Goián-Tomiño), Goián, Sendeiro de Pescadores Río Miño-Tamuxe, Tomiño


Covas de Mogao - Wikipedia, a enciclopedia libre\nCovas de Mogao\nZhang Qian deixando o emperador Han Wudi para a súa expedición na Asia Central. Covas de Mogao.\nCoordenadas: 40°02′14″N 94°48′15″L / 40.03722, -94.80417\nAs Covas de Mogao (en chinés: 莫高窟, Mògāo kū), situadas nos arredores da cidade de Dunhuang (no noroeste da China), son un conxunto de 735 covas con máis de 45.000 metros cadrados de pinturas murais, o que as tornan o maior conxunto de arte budista do mundo. Son famosos polas súas estatuas e pinturas rupestres, abranguendo cerca de 1.000 anos de arte budista. Están situadas nun punto estratéxico ao longo da Ruta da Seda, un lugar importantísimo para o comercio así como de influencias intelectuais, culturais e relixiosas.\nTamén coñecidas como as "Cavernas dos Mil Budas", as Covas de Mogao escaváronse no ano 366, na costa da montaña Mingshashan, e esténdese, de norte a sur, por case dous quilómetros. Ao mesmo tempo en que se esculpían as esculturas exteriores, as covas interiores íanse enchendo con estatuas dos budas.\nOs murais con temas budistas, mostran narracións dos sutras e representacións de budas e personaxes mitolóxicos oriúndos da India, Asia Central e outras partes da China.\nExterior das cavernas\nAs Covas de mogao, consideradas polos peritos como unha “Enciclopedia da Idade Media” (séculos IV a IX), foron incluídas na lista do Patrimonio Mundial pola Unesco, en 1987.\nNos 20 anos seguintes ao descubrimento dese precioso achado, desapareceron cerca de 40 mil pasaxes dos sutras, así como incontábeis murais e esculturas. Como consecuencia das expropiacións, na China só se conserva a terceira parte do que orixinalmente había nas cavernas.\nA erosión natural provocada polo vento, pola choiva, polas tempestades de area, así como os danos causados polas propias persoas, afectaron gravemente aos delicados frescos, que sofren con mudanzas na coloración e na súa estrutura.\nCo obxectivo de protexer este valiosísimo legado, a Academia de dunhuang da China traballa para introducir o programa "Dunhuang Digital", no cal tamén participan organizacións e centros de investigación do Reino Unido, Francia, Rusia e Estados Unidos.\nTraído desde «https://gl.wikipedia.org/w/index.php?title=Covas_de_Mogao&oldid=5007432»\nXeografía da China\nA última edición desta páxina foi o 6 de decembro de 2018 ás 21:48.


A Cámara de Comercio da Coruña organiza a súa VIII Feira de Emprego, en formato virtual, o próximo 4 de marzo.\nComo nas anteriores edicións, está dirixida a empresas que teñen procesos de selección abertos e a mozos menores de 30 anos que non se atopen traballando nin estudando e que estean inscritos no Sistema Nacional de Garantía Xuvenil.\nA xornada está deseñada para que os mozos que se inscribiron poidan asistir tamén a seminarios e talleres nos que se abordarán estratexias útiles para participar en procesos de selección. Por unha banda, psicólogos, expertos en intelixencia emocional e consultores abordarán estratexias útiles para a procura de emprego. Por outra banda, profesionais de compañías destacadas de diferentes sectores participarán en talleres deseñados para axudar a mellorar a empregabilidade dos participantes.\nResponsables de RR. HH de empresas con procesos de selección abertos, entrevistarán a aqueles mozos que o soliciten. Co fin de atender ao maior número posible de participantes, establecerase un máximo de 6 entrevistas por persoa.\nSolicitude previa de entrevistas a partir de 1 de marzo.\nOs mozos interesados poden inscribirse en www.feriaempleoacoruna.es ou solicitar información chamando ao 981 21 60 72, en horario de 9:00 a 14:00 horas.